האנו מיקולה

האנו אולבי מיקולה (בפינית: Hannu Olavi Mikkola; 24 במאי 1942 – 26 בפברואר 2021) היה אלוף עולם בראלי. הוא ניצח שבע פעמים בראלי 1,000 האגמים בפינלנד ובראלי בריטניה ארבע פעמים.

 קריירה 
ימין|ממוזער| הפורד אסקורט RS1600 של מיקולה, זוכת גביע העולם בראלי ב־1970
מיקולה נולד ביואנסו, פינלנד. קריירת הראלי שלו התפרסה על פני 31 שנים, החל בוולוו Volvo PV544 ב־1963, אך התקופה המוצלחת ביותר שלו הייתה בשנות השבעים והשמונים. בשנות השבעים היה מיקולה מהמובילים בכמה אירועים בינלאומיים, לרוב בפורד אסקורט. הוא הפך לנהג הראשון מעבר לים שזכה בבראלי ספארי בשנת 1972 עם הנווט גאנר פאלם, שוב באסקורט. בשנת 1979 היה מתמודד רציני לתואר אלוף העולם בראלי, ובסופו של דבר סיים במקום השני, רק נקודה אחת מאחורי האלוף, ביורן וולדגרד.

בשנת 1977 הצטרף למיקולה הנווט השוודי ארנה הרץ והזוג הפך מהר מאוד למתחרה משמעותי תוך שהם זוכים באליפות הראלי הבריטית בשנת 1978 בפורד אסקורט. השותפות של מיקולה עם הרץ נמשכה שלוש עשרה שנים, עד לסוף עונת 1990. ב־1991 הצטרף אליו ג'וני ג'ונסון.

מיקולה שוב היה במקום השני עם פורד ב־1980 וב־1981 עבר לאאודי כדי לנהוג באאודי קוואטרו המהפכנית בעלת הנעה לארבעת הגלגלים. השותפות הצליחה מלכתחילה: מיקולה הוביל את ראלי מונטה קרלו, האירוע הראשון של אאודי, עד שתאונה הוציאה אותו מהאירוע. אף על פי שניצח באופן משכנע בראלי השני בשוודיה ובראלי בריטניה, בעיות אמינות בקוואטרו איפשרו למיקולה להגיע רק למקום השלישי באליפות הנהגים. בעונת שלאחר מכן הוא ניצח בראלי 1000 האגמים ובבריטניה אך לא הצליח לשפר ושוב סיים במקום השלישי באליפות, אחרי וולטר רוהל מאופל וחברתו לקבוצה מישל מוטון.
ממוזער| מיקולה עם הקוואטרו S1 בראלי מונטה קרלו של 1986
1983 הייתה לשנה של מיקולה. ארבעה ניצחונות ושלוש סיומות במקום שני הביאו אותו ואת הנווט ארנה הרץ לתואר אלופי העולם. ב־1984 הגיע למקום שני באליפות מאחורי חברו לקבוצה סטיג בלומקוויסט ב־1985 לעומת זאת התמודד רק בארבע מרוצים, ועם שלוש פרישות ומקום רביעי, סיים רק במקום ה־22. מיקולה נשאר עם אאודי עד עונת 1987 וניצח בראלי ספארי עם האאודי 200 מקטגוריה A שהפכה לקטגוריה הבכירה לאחר ביטולה של קטגוריה B. לאחר מכן עבר למאזדה.

הוא נשאר עם מאזדה עד שפרש למחצה בשנת 1991. הוא המשיך להתחרות בצורה ספורדית במסגרת בינ"ל עד שפרש סופית ב־1993. מיקולה עשה כמה הופעות קצרות מאז, כולל הופעה בחגיגת ה־25 שנה לראלי לונדון־מקסיקו 1970 (מיקולה ניצח הן באירוע המקורי והן באירוע החוזר בשנת 1995) והתמודד בראלי לונדון־סידני בשנת 2000 בו התאחד מחדש עם הפורד אסקורט RS1600 איתה ניצח בראלי 1000 האגמים בשנת 1968. לצידו ישב בנו הבכור יוהא מיקולה.

בספטמבר 2008, מיקולה השתתף בראלי על שם קולין מקריי שהיווה חלק מסבב אליפות הראלי הסקוטית. הוא היה אחד ממספר אלופי עולם לשעבר שהשתתפו באירוע לזכרו של מקריי שנהרג בתאונת מסוק בשנת 2007. בשנת 2011 הוכנס מיקולה להיכל התהילה של הראלי יחד עם וולטר רוהל.

 טריוויה 
האנו מיקולה היה מעורב בראלי הבינלאומי היחיד שהסתיים בתיקו מוחלט. בראלי Burmah International שנערך בסקוטלנד ב־1978 סיימו מיקולה וראסל ברוקס עם אותה תוצאה, מיקולה הוכרז כמנצח על בסיס הזמן בקטע האחרון בו היה מהיר יותר.

זכייה באליפות העולם בגיל 41 הפכה את מיקולה לאלוף המבוגר ביותר נכון ל־2021.

מיקולה נפטר ב-26 בפברואר 2021.

 תוצאות 
 אליפות העולם בראלי 
 שנה קבוצה רכב 1 2 3 4 5 6 7 8 9 10 11 12 13 14 מיקום נקודות 1973 האנו מיקולה פורד אסקורט RS 1600 MKI4פרש - - פיג'ו 504 TIפרש וולוו 142פרש פורד פורד אסקורט RS 1600 MKIפרש 1974 האנו מיקולה פיג'ו 504בוטלבוטלפרשc - - פורד פורד אסקורט RS 1600 MKI1פרש 1975 פיאט ראלי פיאט 124 אבארת' ראלי2 - - האנו מיקולהפרש2 פיג'ו 504פרש1 HM-Racing טויוטה קורולה Levin TE 271 טויוטה טויוטה סליקהפרש 1976 האנו מיקולה אופל קדט GT/Eפרש - - טויוטה קורולה Levin TE 27פרשפרש פיג'ו 504 V6 קופהפרשפרש HM-Racing טויוטה סליקה 2000 GT3 טויוטה בריטניהפרש האנו מיקולה פיג'ו 104 ZS FRA10 1977 האנו מיקולה טויוטה קורולה Levin TE 27פרש - - טויוטה סליקה 2000 GTפרשפרשפרש2 פיג'ו 504פרש 1978 האנו מיקולה פורד אסקורט RS 1800 MKII22 3 30 פורדפרש Eaton Yale1 1979 פורד פורד אסקורט RS 1800 MKII551פרש1 2 111 D.T. Dobie / דיימלר בנץ מרצדס־בנץ 450 SLC21 רות'מנס פורד אסקורט RS 1800 MKIIפרש Masport1 1980 Esso פורשה 911 SCפרש 2 64 רות'מנס פורד אסקורט RS 1800 MKII4פרשפרש32 D.T. Dobie / דיימלר בנץ מרצדס־בנץ 450 SLCפרש23פרש טויוטה אירופה טויוטה סליקה 2000 GTפרש 1981 אאודי ספורט אאודי קוואטרופרש1פרשפרשפרש341 3 62 1982 אאודי ספורט אאודי קוואטרו216פרשפרשפרשפרשפרש12פרש1 3 70 1983אאודי ספורט אאודי קוואטרו A14112 1 125 אאודי קוואטרו A2פרשפרשפרש11פרש22 1984 אאודי ספורט אאודי קוואטרו A231323222 2 104 אאודי קוואטרו ספורטפרש 1985 אאודי ספורטאאודי קוואטרו ספורט4פרש 22 10 אאודי קוואטרו ספורט E2פרשפרש 1986 אאודי ספורט אאודי קוואטרו ספורט E23 18 12 1987 אאודי ספורט אאודי 200 קוואטרו13פרש 8 32 1988 מאזדה אירופה מאזדה 323 4WDפרשפרש4פרשפרשפרש 30 10 GM Euro Sport אופל קדט GSIפרש 1989 מאזדה אירופה מאזדה 323 4WD4פרש9 27 12 1990 מאזדה אירופה מאזדה 323 4WDפרש6פרש 34 6 מאזדה 323 GTXפרש 1991 מאזדה אירופה מאזדה 323 GTXפרש7פרש8פרש7 25 11 1993 סובארו 555 סובארו לגאסי RSפרש 38 4 טויוטה קסטרול טויוטה סליקה טורבו 4WD7

 קישורים חיצוניים 

פרופיל ב־RallyBase
דף סטטיסטיקות ב־juwra

הערות שוליים

קטגוריה:נהגי מכוניות מרוץ פינים
קטגוריה:אליפות העולם בראלי: נהגים
קטגוריה:אלופי העולם בנהיגת ראלי
קטגוריה:חברי היכל התהילה של הפדרציה הבין-לאומית לרכב
קטגוריה:פינים שנולדו ב-1942
קטגוריה:פינים שנפטרו ב-2021